**Mindy Kaling** (s. 24. kesäkuuta 1979), oikealta nimeltään Vera Mindy Chokalingam, on yhdysvaltalainen kirjailija, koomikko ja näyttelijä. Hänet tunnetaan muun muassa *Konttori*-komediasarjan yhdysvaltalaisen version Kelly Kapoorina sekä omasta televisiosarjastaan *The Mindy Project*.

Varhaiselämä
------------

Mindy Kaling syntyi Massachusettsin Cambridgessa arkkitehti-isän ja gynekologiäidin toiseksi lapseksi. Kalingin vanhemmat ovat Intian hinduja, jotka tapasivat työskennellessään nigerialaisessa sairaalassa. Hänen isänsä on tamili ja äitinsä bengali. Perhe, johon kuului myös vanhempi veli Vijay, muutti Yhdysvaltoihin Mindyn syntymävuonna 1979.

Mindy menestyi koulussa, mutta mitä sosiaalisiin suhteisiin tuli, hän ei ollut luontainen lahjakkuus. Omien sanojensa mukaan hän oli hiljainen lapsi, joka neljätoistavuotiaana Conan O’Brienin löydettyään tajusi haluavansa olla osa komediamaailmaa.

Ura
---

Mindy Kaling vuonna 2008.
Televisiouransa Kaling aloitti 19-vuotiaana työharjoittelulla *Late Night with Conan O’Brien* -show’ssa. Hän on maininnut olleensa kamala harjoittelija ja vakoilleensa O’Brienia työskentelyn sijaan.

Opiskelujen jälkeen Kaling muutti Brooklyniin, jossa hän työskenteli tuotantoassistenttina psyykikko John Edwardin tv-ohjelmassa. Samaan aikaan hän esitti stand up -komiikkaa New Yorkin klubeilla.

Elokuussa 2002 Kaling esitti Ben Affleckia ystävänsä Brenda Withersin kanssa kirjoittamassaan broadway-näytelmässä *Matt & Ben*. Näytelmä voitti Best Fringe -palkinnon New York Fringe Festivalilla, ja se mainittiin sekä *Time*-lehden Top Ten Theatrical Events of The Year -listalla että *Rolling Stones* -lehden Hot List -artikkelissa.

### Konttori

Vuonna 2002 Kaling palkattiin BBC:n menestyneen *Konttori*-sarjan yhdysvaltalaisen version käsikirjoitustiimiin sekä näyttelemään Kelly Kapoorin roolia. Hän oli tuolloin 24-vuotias ja kahdeksanhenkisen tiimin ainoa naispuolinen jäsen. Hän kirjoitti sarjan jaksoista 25 ja oli näin ollen myös tiimin tuotteliain jäsen. *Konttori* nimettiin Primetime Emmy -ehdokkaaksi viidesti.

### The Mindy Project

Kaling käsikirjoitti sarjan romantiikannälkäisestä gynekologista, jonka pääroolia hän itse näyttelee. Fox alkoi esittää sarjaa 2012, mutta perui tilauksen kolmen kauden jälkeen. Tilausvideopalvelu Hulu kiinnostui kuitenkin sarjasta, ja neljäs kausi alkoi palvelussa syyskuussa 2015.

### Kirjallisuus

Vuonna 2011 Kalingilta ilmestyi omaelämäkerta nimeltä *Is Everyone Hanging Out Without Me? (And Other Concerns)*, joka pääsi *New York Timesin* bestsellerlistalle. Hänen toinen teoksensa, esseekokoelma *Why not me?,* julkaistiin vuonna 2015.

Lähteet
-------

1. ↑  Kaling, Mindy: Flick Chicks *The New Yorker*.  3.10.2011. Viitattu 15.1.2016. (englanniksi)
2. ↑  Rodham, Sarah: Mindy Kaling’s mother inspired new TV ‘Project’  25.9.2012. Boston Globe. Viitattu 15.1.2016. (englanniksi)
3. ↑  Sittenfeld, Curtis: A Long Day at ‘The Office’ With Mindy Kaling  23.9.2011. The New York Times Magazine. Viitattu 15.1.2016. (englanniksi)
4. ↑  Corcoran Harel, Monica: Mindy Kaling: My Mom Was My Soulmate  16.1.2015. Good Housekeeping. Viitattu 15.1.2016. (englanniksi)
5. ↑  Team Coco: Mindy Kaling Was A Conan Intern - CONAN on TBS  7.11.2012. Youtube.com. Viitattu 15.1.2016. (englanniksi)
6. ↑  Soroff; Jonathan: Mindy Kaling interview in Improper Bostonian *theoffice-us.livejournal.com*.  6.2.2008. Improper Bostonian. Viitattu 16.1.2016. (englanniksi)
7. ↑  Off-Broadway Hit "Matt And Ben" At Central Square Theatre  24.11.2006. Boston on Stage. Viitattu 15.1.2016. (englanniksi)
8. ↑
9. ↑  Cox, Jamieson: The Mindy Project hasn't changed, and that's great news for Hulu  16.9.2015. The Verge. Viitattu 15.1.2016. (englanniksi)
10. ↑  Kaling, Mindy: Mindy Kaling *theconcernsofmindykaling.com*. Viitattu 15.1.2016. (englanniksi)
11. ↑  Chocano, Carina: Mindy Kaling’s ‘Why Not Me?’  16.11.2015. The New York Times. Viitattu 16.1.2016. (englanniksi)

Aiheesta muualla
----------------

* Kuvia tai muita tiedostoja aiheesta **Mindy Kaling** Wikimedia Commonsissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Yhdysvallat
* Tšekki
* Puola

 |
|  |
| Taiteenala | 
* Emmy Awards
* MusicBrainz

 |
|  |
| Henkilöt | 
* Deutsche Synchronkartei
* Trove
* Elonet

 |
|  |
| Muut | 
* IdRef

 |

 |